Magma (baasal matan kata Yunani Bahari μάγμα (mágma) nang baarti "salap kandal") adalah bahan alami cair atawa semi-cair nang matan sana samunyaan batuan baku tabantuk. Magma kawa ditamui dibawah parmukaan planét bumi, wan bukti matan magmatisme kawa jua ditamui di planet kabumian wan sapalihan satélit alami. Lain pada batuan cair, magma kadang mangandung kristal tasuspénsi wan galombongan gas.